recursal/SuperWikiNEXT-32B huggingface dataset:
**பஞ்சாபிப் பண்பாடு** *(Punjabi culture)* பஞ்சாபியரின் உணவு, அறிவியல், தொழில்நுட்பம், போரியல், கட்டிடக் கவினியல், மரபுகள், விழுமியங்கள், பஞ்சாபி வரலாறு ஆகியவற்றை உள்ளடக்கும்.[]

இடைக்காலம்
----------

இலாகூரில் உள்ள சாலிமார் தோட்டங்கள்

புத்தூழி
--------

உலகம் முழுவதிலும் பஞ்சாபியர் புலம்பெயர்ந்துள்ளதால், குறிப்பாக பாக்கித்தனிலும் இந்தியாவிலும் பேரளவில் குடியேறி உள்ளதால், பலர் பஞ்சாபிப் பண்பாட்டு மரபில் ஊறித் திளைத்து தாக்கமுற்றுள்ளனர். எனவே மரபான பஞ்சாபிப் பண்பாடு வலுவுற்று அமெரிக்கா, கனடா, ஐரோப்பா, ஆத்திரேலியா, பெரும்பிரித்தானியா, மற்றும் உலகின் பல பகுதிகளில் விரிவடைந்துள்ளது. எனவே பஞ்சாபின் புலமைப்பரப்பு மெய்யியல், கவிதை, கல்வி, கலை, இசை, உணவு, கட்டிடக் கவினியல், உளப்பான்மை எனப் பல்கிப் பெருகியதாகும். []

பல்வேறு சூழல்களால் பல்வேறு மொழி, பண்பாட்டு, இன, மரபுள்ள மக்கள் பஞ்சாபில் வந்து தங்கியுள்ளனர். இவர்கள் பஞ்சாபிப் பண்பாட்டால் தாக்கமுற்று உள்ளனர். []

பஞ்சாபி இசை
-----------

முதன்மைக் கட்டுரை: பஞ்சாபி இசை
பாங்கரா விளையாட்டு கச்சேரி

பஞ்சாபி நடனம்
-------------

முதன்மைக் கட்டுரை: பஞ்சாப் நாட்டுப்புற நடனங்கள்

பஞ்சாபித் திருமணம்
------------------

முதன்மைக் கட்டுரை: பஞ்சாபித் திருமண மரபுகள்
திருமணத்தில் பஞ்சாபி மக்கள்

பஞ்சாபி உணவு
------------

முதன்மைக் கட்டுரை: பஞ்சாபிய உணவு

பஞ்சாபித் திருவிழாக்கள்
-----------------------

பஞ்சாபியர்கள் பண்பாட்டு, பருவகால, சமயத் திருவிழாக்களைக் கொண்டாடுகின்றனர். அவையாவன: மகி, சிராகன் மேளா, உலோகிரி, ஹோலி, வைசாக்கி, தீயான் (ஊஞ்சல்), தீபாவளி, தசரா, குருநானக் பிறந்த நாள்.

மேற்கோள்கள்
-----------

* Wrestling in Punjab( Documentary Film), on History of Wrestling in Punjab by Filmmaker Simran Kaler.
* [Quraishee 73] Punjabi Adab De Kahani, Abdul Hafeez Quaraihee, Azeez Book Depot, Lahore, 1973.
* [Chopra 77] The Punjab as a sovereign state, Gulshan Lal Chopra, Al-Biruni, Lahore, 1977.
* Patwant Singh. 1999. *The Sikhs*. New York: Doubleday. ISBN 0-385-50206-0.
* Nanak, Punjabi Documentary Film by Navalpreet Rangi
* The evolution of Heroic Tradition in Ancient Panjab, 1971, Buddha Parkash.
* Social and Political Movements in ancient Panjab, Delhi, 1962, Buddha Parkash.
* History of Porus, Patiala, Buddha Parkash.
* History of the Panjab, Patiala, 1976, Fauja Singh, L. M. Joshi (Ed).
* The Legacy of The Punjab by R. M. Chopra, 1997, Punjabee Bradree, Calcutta.

வெளி இணைப்புகள்
---------------

* Punjabi News website பரணிடப்பட்டது 2019-07-07 at the வந்தவழி இயந்திரம்
* Video about Punjab and Punjabi music from the Horniman Museum
* Punjabi American Heritage Society பரணிடப்பட்டது 2008-11-21 at the வந்தவழி இயந்திரம்
* Punjab Heritage
* Punjabi Newspaper
* Punjabi Heritage Organization of Chicago பரணிடப்பட்டது 2021-02-23 at the வந்தவழி இயந்திரம்
* Punjabi Cultural Society of Chicago
**ஷாசியா மன்சூர்** (Shazia Manzoor) பிரபல பாக்கித்தான் பாடகராவார்.

ஆரம்பகால வாழ்க்கையும், தொழிலும்
-------------------------------

பாக்கித்தானில் உள்ள பஞ்சாபின் இராவல்பிண்டியில் ஷாசியா மன்சூர் பிறந்தார். கல்லூரி நிகழ்ச்சிகளில் முதலில் பாட ஆரம்பித்தார்.  குவாலியர் கரானாவின் (பாடும் பாணி) உஸ்தாத் பெரோஸ் என்பவரிடம் இவர் இசையில் பயிற்சி எடுத்துக் கொண்டார். 

இவர் பாக்கித்தானிலும், இந்தியாவிலும், பஞ்சாபி புலம்பெயர்ந்தோர் மத்தியிலும் பிரபலமான பாடகியாக இருக்கிறார். இவர், பெரும்பாலும் பஞ்சாபி இசையை பாடுகிறார். இவர் பல்வேறு பஞ்சாபி நாட்டுப்புற பாடல்களையும் பஞ்சாபி சூஃபி கவிதைகளையும் பாடினார். இவர், சில சமயங்களில் உருது பாடல்களையும் பாடுகிறார்.

இவரது பிரபலமான பாடல்களில் சில:

* *ஜா சோஹ்னியா,*
* *மஹி அவேகா*
* *மேய் நி கின்னு அகான்*
* *சான் மேரே மக்னா*
* *தோல் மஹியா*
* "அக் டா நாஷா"

2010இல் பாக்கித்தானில் ஏற்பட்ட வெள்ளத்திற்குப் பிறகு வெள்ளத்தால் பாதிக்கப்பட்டவர்களுக்கு சில தொண்டு நிகழ்ச்சிகளை நிகழ்த்தி நிதி திரட்டினார். சிலே ஹுமாவுடன் சேர்ந்து பாடகியும் நடிகையுமான நூர்ஜஹானுக்கு அஞ்சலி செலுத்தும் ஒரு பேட்டியில் தன்னை 1992 ஆம் ஆண்டில் பிரபல நகைச்சுவை நடிகர் உமர் செரீப் தன்னை அறிமுகப்படுத்தியதாக குறிப்பிட்டார். 

இவர் பாக்கித்தானின் தொலைக்காட்சித் தொடரான கோக் ஸ்டுடியோவில் (2015 பருவம் 8 ) ஒரு சிறப்பு கலைஞராக இருந்தார். இவர் இலண்டனில் உள்ள பிபிசி பில்ஹார்மோனிக் இசைக்குழுவிலும் நிகழ்த்தியுள்ளார்.

திரைப்படப் பின்னணி பாடகர்
-------------------------

பால் தோ பால் (1999 திரைப்படம்), இஷ்க் குடா (2013) உள்ளிட்ட பல படங்களுக்கு இவர் பாடல்களை பாடியுள்ளார். 2003 வணிக ரீதியாக வெற்றிகரமான படத்தில் இவர் பாடியது பொதுமக்களால் பரவலாகப் பாராட்டப்பட்டது. .

மேற்கோள்கள்
-----------

1. 1 2  Profile of Shazia Manzoor on Coke Studio (Pakistan) website Retrieved 10 May 2020
2. ↑  "Shazia Manzoor applies her talents to charity". *The Express Tribune (newspaper)*. 22 October 2010.. பார்த்த நாள்: 10 May 2020.
3. 1 2 3 4 5  "Shazia Manzoor applies her talents to charity". *The Express Tribune (newspaper)*. 22 October 2010.. பார்த்த நாள்: 10 May 2020.
4. ↑  Shazia Manzoor on BBC News website Retrieved 10 May 2020
5. ↑  Shazia Manzoor sings for film Ishq Khuda (2013) on Dawn (newspaper) newspaper Published 14 August 2013. Retrieved 10 May 2020

வெளி இணைப்புகள்
---------------

* ஐ.எம்.டி.பி இணையத்தளத்தில் ஷாசியா மன்சூர் , Filmography of Shazia Manzoor

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| கலைஞர் | 
* MusicBrainz

 |
| மற்றவை | 
* Europeana

 |
**கசாரி** என்பது இந்தியாவின் நாட்டுப்புற பாடல் மற்றும் நடன வகையாகும். இது ஒரு இந்துஸ்தானி பாரம்பரிய இசை வகையாகும், இது சாவன் மாதத்தில் ஆங்கில மாதத்தில் ஜூன் பிற்பகுதியில் இருந்து செப்டம்பர் வரையிலான மழைக்காலங்களில் பசுமை வரத்தொடங்குவதை குறிக்கும் வகையிலும் விவசாய வேலைகளை மீண்டும் தொடங்கும் வகையிலும் இந்த வகை பாடல்கள் பாடப்படும்

பெரும்பாலும் கோடை கால வானத்தில் கருநிறப் பருவகால மேகம் தொடங்கும் போது, தன் காதலனுக்காக ஒரு கன்னிபெண்ணின் தனிமை ஏக்கத்தை விவரிக்க இப்பாடல்கள்  பயன்படுத்தப்படுகிறது, குறிப்பாக இந்த பாணி பாடல்கள்  மழைக்காலத்தில் பாடப்படுகிறது. 

பெரும்பாலான கஜ்ரி பாடல்கள் இளம் பெண்களால் பாடப்படுகின்றன. சவானில் ஜுலுவா விளையாடும் போது இந்தப் பாடல்களை பெண்கள் இரண்டு முறைகளாக பாடுகிறார்கள். கஜ்ரி பாடி ஜுலுவா வாசிப்பது "கஜ்ரி விளையாடுதல்" என்று அழைக்கப்படுகிறது. எனவே, கஜ்ரியின் பாடல்கள் சாவான் மாதத்தின் பசுமையையும் , மழை பொழிவின் ஒலியையும், விளையாட்டின் விளையாட்டுத்தனத்தையும், இளமைப் பருவத்தின் உற்சாகத்தையும், கிண்டல் உரையாடலின் ரசனையையும் பிரதிபலிக்கின்றன .

கருமை நிறத்தைக்குறிக்கும் *கஜ்ரி என்பது* *கஜ்ரா* அல்லது கோல் என்ற வார்த்தையிலிருந்து உருவானது இந்த வகை இசை அமைப்பு, மேலும் இது அவதி மற்றும் போஜ்புரி பகுதிகளில் பாடப்படுகிறது.

பிரபலமான கசாரி கலைஞர்கள்
------------------------

மிர்சாபூரைச் சேர்ந்த கவிஞரும் நாட்டுப்புறக் கலைஞருமான பத்ரிநாராயண் 'பிரேம்தன்' கஜ்ரியின் இசை குறிப்பில் பல பாடல்களை பாடியுள்ளார். (சாந்தி ஜைனா 1992 , ப. 97) பாடகர்களில், போஜ்புரி-மைதிலி பகுதியைச் சேர்ந்த பிரபல பாடகி சாரதா சின்ஹா ​​பாடிய பல கஜ்ரிகள் பிரபலமானவை.

மேற்கோள்கள்
-----------

1. ↑  "Kajri (archived)". beatofindia.com. 28 April 2021 அன்று மூலம் பரணிடப்பட்டது. 28 April 2021 அன்று பார்க்கப்பட்டது.
2. ↑  Culture of Uttar Pradesh
3. ↑  Music, Garland Encyclopedia of World (2013-02-01) (in en). *The Concise Garland Encyclopedia of World Music, Volume 2*. Routledge. பன்னாட்டுத் தரப்புத்தக எண்:978-1-136-09602-0. .
4. ↑   (in en) *The Indo-Asian Culture*. Indian Council for Cultural Relations.. 1962. .
**பஞ்சாபி இசை (Punjabi Music)** என்பது பாக்கித்தானப் பஞ்சாப், இந்தியப் பஞ்சாப் ஆகிய இருபகுதிகளிலும் வழங்கும் இசையாகும். இது நாட்டுப்புற வகை, சூஃபீ வகை, செவ்வியல் வகை எனப் பன்முகப் போக்குகளைக் கொண்டதாகும். குறிப்பாக இதில் பாட்டியாலா கராணா அடங்கும்.

நாட்டுப்புற இசை
---------------

முதன்மைக் கட்டுரை:பஞ்சாப் நாட்டுப்புற இசை

### குறும்பா வடிவங்கள்

இவற்றில் தாப்பா, மகியா, தோலா ஆகியவை அடங்கும்.

வழிபாட்டு இசை வடிவங்கள்
-----------------------

### சுஃபீ இசை

சுஃபீ இசை என்பது சூஃபி கவிதை வளத்தை பல இசைவகைகளில் பாடுகிறது. இதில் அடங்கும் சூஃபிக் கலைஞர்ககள் பாபா ஃபாரித், புல்லே சாகிப், சா ஃஉசைய்ன், வாரிசு சா,மியான் முகம்மது பக்சி ஆகியோர் ஆவர்.

### சீக்கிய இசை

சபத் கீர்த்தன். மேலும் காண்க சீக்கிய இசை, Shabad Gurbani பரணிடப்பட்டது 2016-04-06 at the வந்தவழி இயந்திரம் .

மக்கள் இசை வடிவங்கள்
--------------------

### பஞ்சாபிப் பாப் இசை

பஞ்சாபி இசை இன்று இந்திய, அமெரிக்க, பெரும்பிரித்தானிய இசைகளின் முதன்மைப் பண்பாட்டு ஊற்றோடும் பாலிவுட் திரையிசையோடும் ஒருங்கிணைந்து விட்டுள்ளது. 

#### பங்கரா

முதன்மைக் கட்டுரை:பங்கரா (இசை

செவ்வியல் இசை
-------------

* பாட்டியாலா கராணா
* சாம் சௌராசியா கராணா

மேலும் காண்க
------------

* பஞ்சாபிப் பண்பாடு
* பஞ்சாபி நாட்டுப்புற நடனங்கள்

மேற்கோள்கள்
-----------

தகவல் வாயில்கள்
---------------

* Pande, Alka. (1999). *Folk Music & Musical Instruments of Punjab.* Middletown, NJ: Grantha Corporation. ISBN 818582262X
**இராபர்டா பாண்டர்** (Roberta Bondar,சிசி OOnt FRCPC FRSC ( / ஆ ɒ N ஈ ər / ; டிசம்பர் 4, 1945 ) கனடாவின் முதல் பெண் விண்வெளி வீரர் மற்றும் முதல் விண்வெளி நரம்பியலாளர் ஆவார். நாசாவின் விண்வெளி மருத்துவத்தின் தலைவராக பத்தாண்டுகளுக்கு மேலாக தொடர்ந்து பணியாற்றுபவர், மேலும் வர்த்தக, விஞ்ஞான, மருத்துவ சமூகங்களில் இவர் ஒரு ஆலோசகர் மற்றும் பேச்சாளர் ஆவார்.கனடாவின் ஆர்டர் ஆஃப் கனடா, ஆர்டர் ஆஃப் ஒண்டாரியா, நாசா விண்வெளிப் பதக்கம் உள்ளிட்ட இருபத்தி இரண்டு மதிப்புறு பட்டங்களைப் பாண்டர் பெற்றுள்ளார். மேலும் கனடியன் மருத்துவப் புகழ் மன்றத்தின் உறுப்பினரும் ஆவார்.

இளமையும் கல்வியும்
------------------

இராபர்டா பாண்டர் ஒன்றாரியோவின் மாரியில் சால்ட் ஸ்டே என்னுமிடத்தில் டிசம்பர் 4, 1945 இல் பிறந்தார். அவரது தந்தை உக்ரைனிய வம்சாவளியைச் சேர்ந்தவர். அவரது தாய் ஆங்கில வம்சாவளியைச் சேர்ந்தவர். பாண்டர் குழந்தைப்பருவம் முதலே அறிவியல் ஆர்வத்துடன் வளர்ந்தார். தனது வகுப்புகளில் ஆண்டுதோறும் நடத்தப்படும் அறிவியல் விழா மற்றும் அறிவியல் கண்காட்சிகளை நேசித்தார், மேலும் அவரது தந்தை இவர் அடிக்கடி அறிவியல் பரிசோதனைகளை நடத்திய தனது வீட்டின் அடித்தளத்தில் ஒரு ஆய்வகத்தைக் கட்டினார்.

பாண்டர், சால்ட்ஸ்டேயில் உள்ள சர் ஜேம்ஸ் டன் உயர்நிலைப் பள்ளியில் பட்டம் பெற்றார். 1968 இஒல் குயெல்ஃபு பல்கலைக்கழகத்தில், விலங்கியல் மற்றும் வேளாண்மையில் இளங்கலை அறிவியல் பட்டம் பெற்றார். 1971 ஆம் ஆண்டு மேற்கு ஒன்டாரியோ பல்கலைக்கழகத்தில் பரிசோதனை நோயியல் துறையில் முதுகலை அறிவியல் பட்டம் பெற்றார் 1974 இல் டொராண்டோ பல்கலைக்கழகத்தில் நரம்பணுவியல் துறையில் முனைவர் பட்டமும், 1977 இல் மெக்மாஸ்டர் பல்கலைக்கழகத்தில் மருந்தியல் முனைவர் பட்டம் பெற்றார்.

மேற்கோள்
--------

1. ↑  "Biography of Roberta Lynn Bondar". *www.asc-csa.gc.ca* (ஆங்கிலம்).
2. ↑  "Biography". Sault Ste. Marie Public Library. 2011-04-17 அன்று பார்க்கப்பட்டது.
3. 1 2  "Biography of Roberta Bondar". Canadian Space Agency. 2016-09-20 அன்று பார்க்கப்பட்டது.
ஷஹேதா முஸ்தாஃபிஸ் (Shaheda Mustafiz) பங்களாதேசத்தின் முதல் பெண் மென்பொருள் கட்டமைப்பாளர்.

வாழ்க்கை குறிப்பு
-----------------

ஷஹேதா முஸ்தாஃபிஸ் பொருளாதாரம் படித்த மாணவி.

பொருளாதாரத்தில் தனது படிப்பை முடித்த பின்னர், அமெரிக்காவின் என்.சி.ஆர் நிறுவனத்தில் மென்பொருள் கட்டமைப்பு குறித்த பயிற்சி பெற்றார்.

அவர் 1976 ஆம் ஆண்டில் நிறுவனத்தின் பங்களாதேச கிளையில் கணிணி அமைப்பு மேலாளராக ஆனார். 
அவர் லீட்ஸ் என்ற நிறுவனத்திலும் பணியாற்றியுள்ளார். 
அவர் 1998 இல் ப்ரோபிடி சிஸ்டம்ஸ் லிமிடெட் நிர்வாக இயக்குனராகிவிட்டார். 

கனடாவின் 20-20 டெக்னாலஜிஸ் இன்கார்பரேட்டட் நிறுவனத்தின் பங்களாதேஷ் கிளையின் நிர்வாக இயக்குநராகவும், அமெரிக்காவின் இ-டெக்லொஜிக்ஸ் இன்கார்பரேட்டட் நிறுவனத்தின் பங்களாதேச கிளையின் நிர்வாக துணைத் தலைவராகவும் பணியாற்றியுள்ளார்.
தவிர, அவர் பெண்கள் மற்றும் குழந்தைகளுக்காக கணினி பயிற்சி நிறுவனத்தை நடத்தி வருகிறார், மேலும் அவரது அடுத்த தலைமுறையின் மென்பொருள் நிறுவனத்தின் ஆலோசகராகவும் பணிபுரிகிறார்.

குறிப்புகள்
-----------

1. ↑  "তিনি দেশের প্রথম নারী প্রোগ্রামার". 10 March 2018. 21 July 2019 அன்று பார்க்கப்பட்டது.
2. ↑  "প্রোগ্রামিং-এ 'প্রথমা' শাহেদা মুস্তাফিজ". *Ananya*. 17 July 2018. 28 அக்டோபர் 2019 அன்று மூலம் பரணிடப்பட்டது. 21 July 2019 அன்று பார்க்கப்பட்டது.
3. ↑  Prothom Alo. 10 March 2018. Retrieved 21 July 2019.
4. ↑  "প্রোগ্রামিং-এ 'প্রথমা' শাহেদা মুস্তাফিজ" பரணிடப்பட்டது 2019-10-28 at the வந்தவழி இயந்திரம். Ananya. 17 July 2018. Retrieved 21 July 2019.
5. ↑  "তিনি দেশের প্রথম নারী প্রোগ্রামার". Prothom Alo. 10 March 2018. Retrieved 21 July 2019.
6. ↑  "প্রোগ্রামিং-এ 'প্রথমা' শাহেদা মুস্তাফিজ" பரணிடப்பட்டது 2019-10-28 at the வந்தவழி இயந்திரம். Ananya. 17 July 2018. Retrieved 21 July 2019.
7. ↑  "তিনি দেশের প্রথম নারী প্রোগ্রামার". Prothom Alo. 10 March 2018. Retrieved 21 July 2019
8. ↑  "তিনি দেশের প্রথম নারী প্রোগ্রামার". Prothom Alo. 10 March 2018. Retrieved 21 July 2019.
***கல்லியோபிசு கசுடோ*** (*Calliophis castoe*), அல்லது **கசுடோ பவளப்பாம்பு**, எலாபிடே குடும்பத்தில் உள்ள ஒரு நச்சுப் பாம்பு சிற்றினம் ஆகும். இது தீபகற்ப இந்தியாவில் உள்ள மேற்குத் தொடர்ச்சி மலைகளில் காணப்படும் அகணிய உயிரி.

சொற்பிறப்பியல்
--------------

*க. கசுடோ* உயிரியலாளர் டாட் ஏ. கசுடோவின் பெயரால் அழைக்கப்படுகிறது.

புவியியல் வரம்பு
----------------

கசுடோவின் பவளப்பாம்பு மகாராட்டிரா, கோவா மற்றும் கர்நாடகா முழுவதும் மேற்குத் தொடர்ச்சி மலைகளின் மத்திய பகுதியில் பகுதி பசுமையான மற்றும் ஈரமான காடுகளில் காணப்படுகிறது. ஒப்பீட்டளவில் அதிக எண்ணிக்கையிலான மக்கள்தொகை கொண்ட பகுதிகளின் தாழ் நில மற்றும் மலைப்பகுதிகளாகும். பிப்சன் மற்றும் வால் போன்ற முந்தைய சேகரிப்பாளர்கள் இந்த சிற்றினத்தைப் பதிவு செய்த இடங்களில் *க. நைகிரெசென்சின்* மாதிரிகளைச் சேகரித்தனர். இவை இப்போது *க. கசுடோ* என அடையாளம் காணப்பட்டுள்ளன. 1887ஆம் ஆண்டில், (அப்போதைய) பம்பாய் மாகாணத்தின் 10 நச்சுப் பாம்புகளை விவரிக்கும் ஒரு ஆய்வுக்கட்டுரையில், கார்வாரில் (இப்போது உத்தர கன்னடத்தில் உள்ள கார்வார்) விடாலால் சேகரிக்கப்பட்டு, பாம்பே இயற்கை வரலாற்றுச் சங்கத்தின் அருங்காட்சியகத்தில் காட்சிப்படுத்தப்பட்டுள்ள *கலியோபிசு நைகிரெசென்சு* என்று கருதியவற்றின் மாதிரியை பிப்சன் விவரித்தார். பிப்சன் பாம்புக்குக் கருப்பு மேல் பாகங்கள் மற்றும் ஒரே மாதிரியான சிவப்பு கீழ் பாகங்கள் இருப்பதாக விவரித்தார். இது விடால் அனுப்பிய குறிப்புகளின் அடிப்படையில் இருக்கலாம்.  பின்னர் விடல் இதே மாதிரியை வட கன்னடாவின் நச்சுப் பாம்புகள் பற்றிய ஒரு கட்டுரையில் *க. நைக்கிரன்சு* என்று விவரிக்கிறார்*.*

விளக்கம்
--------

முதிர்ச்சியடைந்த ஆண் பாம்பு 536–540 mm (21.1–21.3 அங்) நீளமாக இருக்கும். இப்பகுதியில் உள்ள மற்ற பவளப்பாம்புகளிலிருந்து இந்தப் பாம்பு தனித்துவமானது. ஏனெனில் இதன் பழுப்பு நிற முதுகில் ஒரு மாதிரி தோற்றம் இல்லை. மேலும் இது கிழங்கான் நிறத்துடன் வெண்மையான கீழ் உதட்டைக் கொண்டுள்ளது. கருஞ்சிவப்பு வயிற்றுத் தகடுகள் மற்றும் பக்கவாட்டு பகுயிதில் சுடர்போலக் காணப்படும்

மேற்கோள்கள்
-----------

1. ↑  Giri, V.; Achyuthan, N.S. (2021). "*Calliophis castoe*". *IUCN Red List of Threatened Species* **2021**: e.T127936154A127936483. doi:10.2305/IUCN.UK.2021-3.RLTS.T127936154A127936483.en.. பார்த்த நாள்: 30 October 2022.
2. 1 2 3 4 5 6  Smith, Eric N.; Ogale, Hemant; Deepak, V.; Giri, Varad B. (2012-08-24). "A new species of coralsnake of the genus *Calliophis* (Squamata: Elapidae) from the west coast of peninsular India". *Zootaxa* **3437** (1): 51–68. doi:10.11646/zootaxa.3437.1.5. .
3. ↑  Phipson, H.M.. "The poisonous snakes of the Bombay presidency". *Journal of the Bombay Natural History Society* **2**: 244–250. .
4. ↑  Vidal, G. W. (1890). "A list of the venomous snakes of Kanara; with remarks as to the imperfections of existing records of the distribution of snakes, and facts and statistics showing the influence of *Echis carinata* on the death-rate of the Bombay Presidency.". *Journal of the Bombay Natural History Society* **5**: 64–71. .
5. ↑  *Calliophis castoe* at the Reptarium.cz Reptile Database. Accessed 30 March 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2934213
* விக்கியினங்கள்: Calliophis castoe
* EoL: 40086301
* GBIF: 7479608
* iNaturalist: 200186
* ITIS: 1057674
* IUCN: 127936154
* என்.சி.பி.ஐ: 1240806
* RD: castoe

 |
சின்னம்
**ஐதரசன் ஆற்றல் தொழில்நுட்பத்திற்கான அனைத்துலக மையம்** (*The International Centre for Hydrogen Energy Technologies*) என்பது ஐக்கிய நாடுகள் சபை தொழிற்துறை வளர்ச்சி நிறுவனத்தின் ஒரு சிறப்புத் திட்டமாகும். குறிப்பாக வளர்ந்துவரும் நாடுகளின் எதிர்கால பொருளாதாரத்தை அபிவிருத்தி செய்யும் நோக்கத்துடன், ஐதரசன் ஆற்றல் தொழில்நுட்பங்களின் சாத்தியமான செயலாக்கங்களை ஆதரிப்பதும் அவற்றை செய்துகாட்டி ஊக்குவிப்பதும் இம்மையத்தின் பணியாகும். ஐக்கிய நாடுகள் சபை தொழிற்துறை வளர்ச்சி நிறுவனத்திற்கும் துருக்கிய ஆற்றல் மற்றும் இயற்கைவளங்கள் அமைப்புக்கும் இடையே ஏற்பட்ட அறக்கட்டளை நிதி ஒப்பந்தம் மூலம் 2003 ஆம் ஆண்டில் ஐதரசன் ஆற்றல் தொழில்நுட்பத்திற்கான அனைத்துலக மையம் வியன்னாவில் தொடங்கப்பட்டது. 2004 ஆம் ஆண்டு முதல் செயல்படத் தொடங்கிய இந்நிறுவனம் 2012 ஆம் ஆண்டு டிசம்பரில் மூடப்பட்டது

மேற்கோள்கள்
-----------

1. ↑  *Europe and NIS Programme in Action 2009*, p.11-13. UNIDO, Vienna, 2009.

ஆதாரங்கள்
---------

* Independent Mid-Term Review of the UNIDO Project: Establishment and operation of the International Centre for Hydrogen Energy Technologies (ICHET), TF/INT/03/002 பரணிடப்பட்டது 2010-06-01 at the வந்தவழி இயந்திரம்
* United Nations Industrial Development Organization - Europe and NIS Programme in Action 2009 பரணிடப்பட்டது 2016-03-03 at the வந்தவழி இயந்திரம்.
**இராதிகா மேனன்** (*Radhika Menon*) என்பவர் இந்திய வெளியீட்டாளர் ஆவார். இவர் 1996-ல் தனது பதிப்பகமான துலிகாப் புத்தகங்கள் என்ற நிறுவனத்தை நிறுவினார்.

ஆரம்ப நாட்கள்
-------------

சிறுவயதில் எனிட் பிளைடன், சார்லசு ஆமில்டன் மற்றும் டபுள்யூ. ஈ. ஜோன்சு போன்ற எழுத்தாளர்களைப் படிக்க விரும்புவதாக மேனன் குறிப்பிட்டார்.

தொழில்
------

1978ஆம் ஆண்டில், குழந்தைகள் கல்வியில் ஆர்வத்துடன் மேனன், ஜே. கிருஷ்ணமூர்த்தி பள்ளியில் பணியாற்றினார். சென்னையில் உள்ள ஜே கிருஷ்ணமூர்த்தி பள்ளியில் பணியாற்றிய பிறகு, மேனல் தில்லியில் உள்ள சர்தார் படேல் பள்ளியில் பணியாற்றினார்.

மேனனும் அவரது மைத்துனி இந்து சந்திரசேகரும் சொந்த புத்தகங்களை வெளியிடுவதற்கு "போதுமான பணம் சம்பாதிக்க" துலிகா என்ற பத்திரிகை சேவையைச் தொடங்கி நடத்தினர். இதைத் தொடர்ந்து, சந்திரசேகர் 1995-ல் புது தில்லியில் துலிகா புத்தக நிறுவனத்தினை நிறுவினார். மேலும் மேனன் சென்னையில் துலிகா நிறுவனத்தை நிறுவினார்.

துலிகா புத்தகங்கள்
------------------

துலிகாவின் குழந்தைகளுக்கான புத்தகங்கள் 1996-ல் இந்திய வெளியீட்டில் ஒரு குறிப்பிடத்தக்கத் தாக்கத்தினை ஏற்படுத்தியது. ஆங்கிலம், இந்தி, தமிழ், மலையாளம், கன்னடம், தெலுங்கு, மராத்தி, குஜராத்தி மற்றும் பெங்காலி போன்ற மொழிகளில் குழந்தைகள் இலக்கியங்களை இப்பதிப்பகம் வெளியிடுகிறது.

மேற்கோள்கள்
-----------

1. ↑  Chaini, Sanjitha Rao (7 March 2016). "'The More Packed With Facts And Figures, The Better They Sell'".
2. 1 2  "Down memory lane with Tulika". The Hindu. 2016-12-09 அன்று பார்க்கப்பட்டது.
3. ↑  "Radhika Menon talks about Tulika". *KitaabWorld*. Archived from the original on 2016-12-20. .

வெளி இணைப்புகள்
---------------

* துலிகா புத்தக அதிகாரப்பூர்வ இணையதளம்
* Publishingnext.in
பஞ்சாபில் பின்வரும் நோன்புகளை அங்கு வழங்கப்படும் பல்வேறு நாட்டார் சமய வழக்கங்களின் பகுதியாகக் கடைபிடிப்பர்.

கரு-யே தா வரத்
--------------

கரு-யே தா வரத் (ਕਰੂੲੇ ਦਾ ਵਰਤ) என்பது கர்வா சௌத் நோன்பின் பஞ்சாபி பெயராகும் இந்நோன்பு தொன்றுதொட்டு பஞ்சாப் பகுதியில்தான் முதன்மையாகக் கடைபிடிக்கப்பட்டு வருவது. எனினும் பிற்காலங்களில் உத்தரப் பிரதேசம் மற்றும் இராசத்தான் பகுதிகளிலும் இந்நோன்பு வழக்கம் பெற்றுள்ளது.

கர்வா சௌத் நோன்பு மேற்கொள்ளும் முறைப்படி ஒரு பெண் விரதம் முடித்து உண்ணும் முன் தன் கணவனைக் காண வேண்டும். எனினும், கரு-யே தா வரத்தில் திருமணமான தங்கையைத் தனையன் அழைத்துச் சென்று, நோன்பைப் பெண்ணின் பிறந்த வீட்டில் நிகழ்த்துவது வழக்கம்.

பெண்கள், விடியலுக்கு முன் இனிப்புப் பலகாரங்களை உண்பர். பின் பகல் முழுதும் வேறெதுவும் உண்ணாமல் நோன்பிருப்பர். நோன்பு குறித்தக் கதைகள் கேட்ட பின்பே உணவு உட்கொள்வர். பெண்கள் தம் துணைவனின் நலம் பேணுதலே இந்நோன்பின் நோக்கமாகும்.

ஜாக்ரியா-தா-வரத்
----------------

(ਝਕਰੀਆ ਦਾ ਵਰਤ) ஜாக்ரியா-தா-வரத் என்பது மகன்களின் நலம் காக்கும் பொருட்டு தாய்மார்கள் மேற்கொள்ளும் ஒரு பஞ்சாபிய நோன்பு. *ஜாக்ரி* என்பது வரண்ட இனிப்புப் பன்னியங்கள் நிறைக்கப்பட்ட மட்பாண்டமாகும். தாய்மார்கள் காலை வேளையில் ஏதேனும் இனிப்பை உண்ட பின் நாள் முழுதும் உண்ணா நோன்பிருக்க வேண்டும்.

கர்வா சௌத் நோன்பு முடித்த நான்காம் நாள் ஜாக்ரியா-தா-வரத் கடைபிடிக்கப்படும். இந்நோன்பை முதல் முறையாகக் கடைபிடிக்கும் தாய், ஜாக்ரியில் வைக்கப்பட்ட இனிப்புகளை தன் கணவனின் சுற்றத்திற்குப் பகிர்ந்தளிப்பார். மேலும் தன் மாமியாருக்கு ஒரு பஞ்சாபி அங்கியை வழங்க வேண்டும்.

தொடர்ந்து கடைபிடிக்கப்படும் நோன்புகளில் தாய்மார்கள் ஜாக்ரியில் நீர், வெல்லம் மற்றும் அரிசியை நிரப்பி வைப்பர். நிலவு உதிக்கும் போது விண்மீன்களுக்கும் தம் மகன்களுக்கும் படையல் வழங்கப்படும். வேறு பலகாரங்களும் பண்டங்களும் பரிமாறப்படும். அதன்பின் தாய்மார்களும் ஏதேனும் இனிப்பை உண்டு நோன்பை முடிப்பர்.

பூகே-தா-வரத்
------------

(ਭੁਗੇ ਦਾ ਵਰਤ) பூகே-தா-வரத் சகோதரர்களின் நலன் காக்க வேண்டி சகோதரிகள் 'போ' எனும் பஞ்சாபி மாதத்தில் நோற்கும் நோன்பாகும். பெண்கள் இனிப்பு எள்ளுருண்டை உண்டு இந்நோன்பை முடிப்பர்.

சான்றாதாரங்கள்
--------------

1. 1 2 3  Alop ho riha Punjabi Visra by Harkesh Singh Kehal Unistar Publications PVT Ltd ISBN 81-7142-869-X
2. ↑  Madhusree Dutta, Neera Adarkar, Majlis Organization (Bombay), *The nation, the state, and Indian identity*, Popular Prakashan, 1996, ISBN 978-81-85604-09-1, *... originally was practised by women in Punjab and parts of UP, is gaining tremendous popularity ... We found women of all classes and regional communities ... all said they too were observing the Karva Chauth Vrat for their husbands' longevity. All of them had dekha-dekhi (in imitation) followed a trend which made them feel special on this one day. Husbands paid them undivided attention and showered them with gifts. The women from the bastis go to beauty parlours to have their hair set and hands decorated with mehendi* CS1 maint: multiple names: authors list (link)
3. 1 2  Alop ho riha Punjabi Visra by Harkesh Singh Kehal Bhag Dooja Unistar Publications PVT Ltd ISBN 978-93-5017-532-3
ஐதரசன் ஆக்சலேட்டு அயனியின் மாதிரி
**ஐதரசனாக்சலேட்டு** அல்லது *ஐதரசன் ஆக்சலேட்டு* (Hydrogenoxalate or hydrogen oxalate) என்பது ஆக்சாலிக் அமிலத்தில் இருந்து வருவிக்கப்படும் ஒரு எதிர்மின் அயனியாகும். இவ்வயனியின் மூலக்கூற்று வாய்ப்பாடு HC  
2O−  
4 அல்லது HO  
2C–CO−  
2 ஆகும். ஆக்சாலிக் அமிலம் ஒரு புரோட்டானை இழப்பதால் இவ்வயனி உண்டாகிறது. அல்லது, மாறாக ஆக்சலேட்டு எதிர்மின் அயனி C  
2O2−  
4 ஒரு புரோட்டானை ஏற்பதால் இவ்வயனி உண்டாகிறது.

NaHC2O4, KHC2O4, அல்லது NH3HC2O4 போன்று இவ்வெதிர்மின் அயனியைப் பெற்றுள்ள எந்தச் சேர்மத்திற்கும் இப்பெயர் சூட்டப்படுகிறது. பண்டைய நூல்களில் ஐதரசனாக்சலேட்டுகள் பைனாக்சலேட்டுகள், அமில ஆக்சலேட்டுகள் மற்றும் ஒரு கார ஆக்சலேடுகள் என்ற பலவிதமான பெயர்களால் அழைக்கப்பட்டுள்ளது.

மேற்கோள்கள்
-----------

* Roland Tellgren and Ivar Olovsson (1971) *The crystal structures of normal and deuterated sodium hydrogen oxalate monohydrate NaHC2O4·H2O and NaDC2O4·D2O.* Hydrogen bond studies. XXXXVI. The Journal of chemical physics pp. 234–238.
* R. G. Delaplane, R. Tellgren and I. Olovsson (1984) *Neutron diffraction study of sodium hydrogen oxalate monohydrate, NaHC2O4·H2O, at 120 K*. Acta Crystallographica, volume C40, 1800–1803 எஆசு:10.1107/S0108270184009616
* M. Hamadène, H. Kherfi, A. Guehria-Laidoudi (2006), *The polymeric anhydrous rubidium hydrogen oxalate*. Acta Crystallographica volume A62, p. s280
திமிரி பஞ்சாயத்து தொழிற்சங்கத்தின் கீழ் ஒரு கிராமமாக கலவை புதூர் உள்ளது. இது தமிழ்நாட்டில் வேலூர் மாவட்டத்தில் கலவைக்கு அருகே அமைந்துள்ளது. தர்மராஜா கோயில் இக் கிராமத்தின் வரலாற்று முக்கியத்துவம் வாய்ந்தாக உள்ளது. வெம்பி மற்றும் மழையூர் போன்ற கிராமங்கள் கலவை புதூரின் மேற்குப் பகுதியில் அமைந்துள்ளன. விளம்பி மற்றும் மேல்புளம் போன்ற கிராமங்கள் கலவை புதூரின் தெற்கே அமைந்துள்ளது. அகரம் கிராமம் வடக்குப் பகுதியில் அமைந்துள்ளது. இந்த கிராமத்தில் உள்ள மக்களின் முக்கிய தொழில் விவசாயம் ஆகும். அவர்கள் அன்பு மிகுந்தவர்களாகவும் மற்றும் உதவும் போக்கைக் கொண்டவர்களாகவும் உள்ளனர்.

பள்ளி
-----

 ஒரு அரசு உயர் நிலைப்பள்ளி தர்மராஜா கோயிலுக்கு அருகிலேயே போதுமான இடைவெளி மற்றும் கண்ணியமான சூழலில் அமைந்துள்ளது. ஸ்ரீராமகிருஷ்ண வித்யாலயா அரசு உயர் நிலைப்பள்ளிக்கு அருகே அமைந்துள்ளது

 பயணத் தகவல்
------------

இந்த கிராமம் சாலை வழியாக நன்கு இணைக்கப்பட்டுள்ளது. பல பேருந்து சேவைகள் (ரூட் எண்: 9,30,42, டி 12) ஆரனி, ஆற்காட்டில் இருந்து கிடைக்கின்றன. ஆட்டோ மற்றும் டாக்ஸி வசதிகள் குறைந்தபட்ச விலையில் கலவை பேருந்து நிலையத்திலிருந்து கிடைக்கின்றன.

பார்வையிடப்பட வேண்டிய இடங்கள்
-----------------------------

1. ஸ்ரீ தர்மராஜா கோயில்
2. ஸ்ரீ மாரியம்மன் கோயில்
3. ஸ்ரீ கோபத்தம்மன் கோயில்4. ஸ்ரீ ராமலிங்க அடிகளார் கோயில்
5. ஸ்ரீ வேரா ஹனுமான் கோயில்6. ஸ்ரீ நாவகிரா கோயில்
7. ஸ்ரீ நாகம்மாள் கோயில்
**விளையாட்டு நிகழ்ச்சி** எனப்படுவது தொலைக்காட்சி நிகழ்ச்சி வகைகளில் ஒன்றாகும். இது தொலைக்காட்சி, வானொலி மற்றும் பொது இடங்களில் நடத்தப்படும் ஒரு விதமான போட்டி விளையாட்டு நிகழ்ச்சி ஆகும்.

தனி நபர் அல்லது அதற்கு மேற்பட்டோர் இரு குழுவாக கலந்து கொண்டு ஒரு குறிப்பிட்ட தொகை பணத்திற்காக பல வித விளையாட்டுகளில் கலந்து கொண்டு அதில் வெற்றி பெற முயற்சிப்பது விளையாட்டு நிகழ்ச்சியின் வகையாகும்.

2000ஆம் ஆண்டு காலப்பகுதியில் சன் தொலைக்காட்சியில் ஒளிபரப்பான **கோடிஸ்வரன்** என்ற நிகழ்ச்சி முதல் தமிழ் வார்த்தை விளையாட்டு நிகழ்ச்சியாகும். இந்த நிகழ்ச்சியை நடிகர் சரத்குமார் தொகுத்து வழங்க, நடிகை ராதிகா தயாரித்துள்ளார். அதை தொடர்ந்து 2010ஆம் ஆண்டு டீலா நோ டீலா, நீங்களும் வெல்லலாம் ஒரு கோடி, யெஸ் ஓர் நோ, கையில் ஒரு கோடி போன்ற பல நிகழ்ச்சிகள் இதற்குள் அடங்கும்.

மேற்கோள்கள்
-----------



| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
**மன்னார்குடி பரமசிவம் பிள்ளை** (21 ஆகஸ்ட் 1929 – 23 ஆகஸ்ட் 1976) தமிழகத்தைச் சேர்ந்த நாதசுவர இசைக் கலைஞராவார்.

பிறப்பும், இசைப் பயிற்சியும்
----------------------------

பரமசிவம் பிள்ளை, இப்போதைய திருவாரூர் மாவட்டத்திலுள்ள மன்னார்குடியில் பிறந்தவர். பெற்றோர்: சண்முகம் பிள்ளை – நாகரத்தினம் அம்மாள். தனது ஏழாவது வயதில் திருப்பழனம் பொன்னையா என்பவரிடம் மாணவராகச் சேர்ந்த பரமசிவம், அவரிடம் 5 ஆண்டுகள் நாதசுவரம் கற்றுக்கொண்டார். அதன்பிறகு சுவாமிமலை கந்தசுவாமி பிள்ளையிடம் 3 ஆண்டுகள் நாதசுவரம் கற்றுக்கொண்டார்.

இசை வாழ்க்கை
------------

1970ஆம் ஆண்டு தில்லியில் வாசித்தபோது, அப்போதைய பிரதமர் இந்திரா காந்தியின் பாராட்டுதலைப் பெற்றார். முதலாம் உலகத் தமிழ் மாநாடு நடந்தபோது, தொடக்க விழாவில் பரமசிவம் பிள்ளையின் நாதசுவர நிகழ்ச்சி நடந்தது.

புகழ்பெற்ற தவில் கலைஞர்களான நாச்சியார்கோயில் என். பி. இராகவப்பிள்ளை, கும்பகோணம் தங்கவேல் பிள்ளை, வலங்கைமான் சண்முகசுந்தரம் பிள்ளை, நீடாமங்கலம் என். டி. எம். சண்முக வடிவேல், யாழ்ப்பாணம் தட்சிணாமூர்த்தி பிள்ளை, அரித்துவாரமங்கலம் ஏ. கே. பழனிவேல், திருவாளப்புத்தூர் டி. ஏ. கலியமூர்த்தி, தஞ்சாவூர் கோவிந்தராஜன் ஆகியோர் இவருக்கு தவில் வாசித்துள்ளனர்.

பெற்ற பட்டங்களும், விருதுகளும்
------------------------------

* *நாகஸ்வர வித்வன்மணி*
* *நாகஸ்வர கேஸரி*

மறைவு
-----

பரமசிவம் பிள்ளை, 23 ஆகஸ்ட் 1976 அன்று தனது 47ஆவது வயதில் மாரடைப்பின் காரணமாக காலமானார்.

உசாத்துணை
---------

* பக்கம் எண்கள்: 271 - 276, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
**நிம்மியம்பட்டு** (Nimmiyambattu) என்பது தமிழ்நாட்டின், வேலூர் மாவட்டம் ஆலங்காயம் ஊராட்சி ஒன்றியத்துக்கு உட்பட்டதும், வாணியம்பாடி நகரத்தில் இருந்து கிழக்கே 12கி.மீ. தொலைவில் உள்ள ஒரு கிராமம் ஆகும்.

வரலாறு
------

நிம்மியம்பட்டு ஊரின் பழைய பெயரானது *நியமம்பற்று* என்பதாகும். இந்த நியமம்பற்று என்ற பெயரே நாளடைவில் மருவி நிம்மியம்பட்டு என்றானது.

மக்கள் வகைப்பாடு
----------------

இந்த ஊரானது வேலூரில் இருந்து 65 கிலோமீட்டர் தொலைவிலும், ஆலங்காயத்தில் இருந்து 4 கி. மீ. தொலைவிலும், மாநிலத் தலைநகரான சென்னையில் இருந்து 204 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1478 வீடுகள் உள்ளன. கிராமத்தின் மொத்த மக்கள் தொகையானது 6589 ஆகும். இதில் ஆண்கள் எண்ணிக்கை 3353, பெண்களின் எண்ணிக்கை 3236 என உள்ளது. கிரம மக்களின் கல்வியறிவு விகிதமானது is 62.9% என்று உள்ளது. 

இந்த ஊரில் பெத்தபுலியம்மன் என்ற பழம்பெருமை வாய்ந்த கோயில் உள்ளது. இங்கு ஏழு ஆண்டுகளுக்கு ஒரு முறை நடக்கும் கோயில்திருவிழா மிகச் சிறப்பு வாயந்த திருவிழா ஆகும். இந்த ஊரில் செவ்வாய்கிழமை தோறும் வாரச்சந்தை கூடுகிறது. தமிழ் நாட்டின் சிறப்பு வாய்ந்த ஆட்டுச்சந்தைகளுள் இதுவும் ஒன்றாகும். பொங்கலையொட்டி நடைபெறும் எருது விடும் திருவிழா, பன்னெடுங்காலந்தொட்டு நடைபெற்று வரும் பாரம்பரியம்மிக்க திருவிழா ஆகும்.

மேற்கோள்கள்
-----------

1. ↑  வரலாற்றில் வாணியம்பாடி (2017). *பொங்கல் மலர்*. சென்னை: சிந்தனையாளன் இதழ். பக். 195-196.
2. ↑
விளிம்பு (கோட்டுருவியல்) உடன் குழப்பிக் கொள்ளாதீர்கள்.
பிறபயன்பாட்டுக்கு, விளிம்பு (பக்கவழி நெறிப்படுத்தல்) என்பதைப் பாருங்கள்.
* முக்கோணத்தின் மூன்று விளிம்புகள் (பக்கங்கள்): AB, BC, CA.முக்கோணத்தின் மூன்று விளிம்புகள் (பக்கங்கள்): AB, BC, CA.
* சதுரத்தின் நான்கு விளிம்புகள் (பக்கங்கள்). சதுரத்தின் நான்கு விளிம்புகள் (பக்கங்கள்).
* அறுமுகியின் கனசதுரம் விளிம்புகள்.அறுமுகியின் கனசதுரம் விளிம்புகள்.
* 4-பல்பரப்பு - நாற்பரிமாண கனசதுரத்தின் விளிம்புகள் 4-பல்பரப்பு - நாற்பரிமாண கனசதுரத்தின் விளிம்புகள்

வடிவவியலில் **விளிம்பு** (*edge*) என்பது பல்கோணம், பன்முகத்திண்மம் அல்லது உயர்பரிமாண பல்பரப்புகளில் இரு உச்சிகளை இணைக்கும் ஒரு குறிப்பிட்டவகையான கோட்டுத்துண்டாகும். பல்கோணத்தில் அதன் சுற்றுக்கோட்டிலமைந்த ஒரு கோட்டுத்துண்டாக அமையும் விளிம்பானது, அப்"பல்கோணத்தின் பக்கம்" என அழைக்கப்படும். பன்முகிகள் மற்றும் பல்பரப்புகளில் அவற்றின் இரு முகங்கள் சந்திக்கும் கோட்டுத்துண்டாக விளிம்பு இருக்கும். பல்கோண அல்லது பன்முகிகளின் உட்புறமாகவோ அல்லது வெளிப்புறமாகவோ செல்லும்போது இரு உச்சிகளை இணைக்கும் கோட்டுத்துண்டுகள் விளிம்புகள் ஆகாது. அவை பல்கோணத்தின் (பன்முகியின்) மூலைவிட்டங்கள் என அழைக்கப்படும்.

பன்முகியின் விளிம்புகளின் எண்ணிக்கை
-----------------------------------

ஒரு குவிவுப் பன்முகியின் விளிம்புகளின் எண்ணிக்கை கீழுள்ள "ஆய்லர் பண்பை" நிறைவு செய்யும்:

{\displaystyle V-E+F=2,}
இதில்,

* *V* - பன்முகியின் உச்சிகளின் எண்ணிக்கை
* *E* - பன்முகியின் விளிம்புகளின் எண்ணிக்கை
* *F* - பன்முகியின் முகங்களின் எண்ணிக்கை

இச்சமன்பாடு "ஆய்லரின் பன்முகி வாய்பாடு" என அழைக்கப்படுகிறது.

இச்சமன்பாட்டிலிருந்து ஒரு பன்முகியின் விளிம்புகளின் எண்ணிக்கையானது, அதன் உச்சிகள் மற்றும் முகங்களின் எண்ணிக்கைகளின் கூட்டுத்தொகைக்கு 2 குறைவாக இருக்கும் என அறியலாம்.

கனசதுரத்தின் உச்சி, விளிம்பு, முகம்
எடுத்துக்காட்டு:
ஒரு கனசதுரத்தில்

*V* - உச்சிகளின் எண்ணிக்கை = 8
*F* - முகங்களின் எண்ணிக்கை = 6
*E* - விளிம்புகளின் எண்ணிக்கை = (8 + 6) - 2 = 12.

| பெயர் | படம் | உச்சிகள்*V* | விளிம்புகள்*E* | முகங்கள்*F* | Euler characteristic:*V* − *E* + *F* |
| --- | --- | --- | --- | --- | --- |
| நான்முகி |  | 4 | 6 | 4 | **2** |
| அறுமுகி அல்லது கனசதுரம் |  | 8 | 12 | 6 | **2** |
| எண்முகி |  | 6 | 12 | 8 | **2** |
| பன்னிருமுகி |  | 20 | 30 | 12 | **2** |
| இருபதுமுகி |  | 12 | 30 | 20 | **2** |

மேற்கோள்கள்
-----------

1. ↑  Ziegler, Günter M. (1995), *Lectures on Polytopes*, Graduate Texts in Mathematics, **152**, Springer, Definition 2.1, p. 51.
2. ↑  Weisstein, Eric W. "Polygon Edge." From MathWorld--A Wolfram Web Resource.
3. ↑  Weisstein, Eric W. "Polytope Edge." From MathWorld--A Wolfram Web Resource.
4. ↑  Euler, Leonhard (1758-01-01). "Elementa doctrinae solidorum". *Novi Commentarii Academiae Scientiarum Petropolitanae*: 109–140. .
5. ↑  Richeson 2008

வெளியிணைப்புகள்
---------------

* Weisstein, Eric W. "Polygonal edge", *MathWorld*.
* Weisstein, Eric W. "Polyhedral edge", *MathWorld*.
உலகின் விளைநிலங்கள்
**விளைநிலம்** என்பது பயிர் விளைவிக்கக்கூடிய நிலமாகும். 2008 நிலவரப்படி, உலகின் மொத்த விளைநிலம் 13,805,153 km² ஆகும்.

நீர்ப்பாசனம், காடழிப்பு, பாலைவனமாதல், பெருநகரங்களின் விரிவாக்கம் போன்ற மாந்தச் செயற்பாடுகள், தட்பவெப்ப மாறுபாடுகள் காரணாமாக, வட்டார அளவிலும் சரி, உலக அளவிலும் சரி விளைநிலங்களின் அளவு மாறிக் கொண்டே இருக்கிறது. ஆய்வாளர்கள் இந்த மாற்றங்களின் காரணமாக உணவு உற்பத்தியில் ஏற்படும் மாற்றங்களை ஆய்ந்து வருகிறார்கள்.

நிலவரலாற்றுக் காலத்தில் ஆறுகளும் கடல்களும் விட்டுச் சென்ற படுகைகள் உள்ள நிலங்களே நல்ல விளைச்சல் தரக்கூடிய நிலங்களாக உள்ளன. எனினும் நவீன உலகில், வெள்ளக்கட்டுப்பாடு உள்ள பகுதிகளில் முன்பு போல் ஆற்று வெள்ளம் பாய்ந்து வளமான மண்ணை விட்டுச் செல்வதில்லை.

சான்றுகள்
---------

1. ↑  Arthur O'Sullivan (economist); Steven M. Sheffrin (2003). *Economics: Principles in Action*. Upper Saddle River, New Jersey 07458: Prentice Hall. பக். 480. பன்னாட்டுத் தரப்புத்தக எண்:0-13-063085-3. Archived from the original on 2016-12-20.. பார்த்த நாள்: 2021-02-26.
2. ↑  "FAO Resources page". FAO.org. 2010.
3. ↑  "y4683e06". Fao.org. 8 அக்டோபர் 2010 அன்று மூலம் பரணிடப்பட்டது. 30 September 2010 அன்று பார்க்கப்பட்டது.
4. ↑  "CAPSA Flash Detail". Uncapsa.org. 30 September 2010 அன்று பார்க்கப்பட்டது.
[*தொடர்பிழந்த இணைப்பு*]
**நரசிங்கநத்தம்,** இந்தியாவில் தமிழ்நாட்டில் நாகப்பட்டினம் மாவட்டம், தரங்கம்பாடி வட்டத்தில் உள்ள ஒரு கிராமம். இந்த ஊர், செம்பனார் கோயில் வருவாய்த் தொகுதியைச் சேர்ந்தது.

கல்வி
-----

இச்சிற்றூரில் ஒரு ஊராட்சி ஒன்றிய அரசு நடுநிலைப் பள்ளி உள்ளது.

நரசிங்கநத்தத்திற்கு அருகிலுள்ள ஊர்களில் அமைந்துள்ள பள்ளிகள்:

இவ்வூரின் அருகே அமைந்துள்ள திருவிளையாட்டம், திருக்களாச்சேரி மற்றும் செம்பனார் கோவில் போன்ற ஊர்களில் உயர்நிலை மற்றும் மேல்நிலைப்பள்ளிகள் அமைந்துள்ளன. 

நரசிங்கநத்தத்திற்கு அருகிலுள்ள ஊர்களில் அமைந்துள்ள கல்லூரிகள்:

1. ஏவிசி கலை மற்றும் அறிவியல் கல்லூரி, மன்னம்பந்தல்
2. தருமபுரம் ஆதீனம் கலை மற்றும் அறிவியல் கல்லூரி, தருமபுரம்
3. ஞானாம்பிகை கலைக் கல்லூரி, தருமபுரம்
4. TBML கல்லூரி, பொறையாறு
5. ஏவிசி பொறியியல் கல்லூரி, மன்னம்பந்தல்
6. அஞ்சலை அம்மாள் மகாலிங்கம் பொறியியல் கல்லூரி, திருவாரூர்
7. ஜி எஸ் பிள்ளை பொறியியல் கல்லூரி, நாகப்பட்டினம்
8. ஏவிசி பல்தொழில்நுட்பக் கல்லூரி, மன்னம்பந்தல்

கோவில்கள்:
----------

இங்கு அருள்மிகு சுயம்புநாதசுவாமி திருக்கோயில் 4 செண்ட் நிலப்பரப்பளவில் அமைந்துள்ளது (செம்பொனார்கோயிலுக்கு தெற்கே 7 கி.மீ.).

மற்றவை:
-------

மகாத்மா காந்தி தேசிய ஊரக வேலைவாய்ப்பு உறுதித் திட்டத்தின் கீழ் நரசிங்கநத்தத்திற்கு செலவிடப்பட்ட தொகை பற்றிய விவரத்திற்கு 
[*தொடர்பிழந்த இணைப்பு*] இங்கே செல்க.
**மன்னார் தீவு** (*Mannar Island*), இலங்கையின் மன்னார் மாவட்டத்தைச் சேர்ந்த பகுதி. இலங்கையின் பிற பகுதிகளுக்கு பாலம் ஒன்று இணைக்கிறது. 50 சதுர கி.மீ பரப்பளவு கொண்டுள்ளது. ராமர் பாலம் இலங்கையின் மன்னார் பகுதியையும் இந்தியாவின் பாம்பன் தீவையும் இணைக்கிறது.

1914 முதல் 1964 வரையில், தனுஷ்கோடி, தலைமன்னார் பகுதிகளை இணைக்க தொடருந்து-பயணப்படகு வசதி இருந்தது. ஆனால் 1964 ஆம் ஆண்டில் நிகழ்ந்த தனுஷ்கோடி புயலில் ஏற்பட்ட அழிவு காரணமாக இவ்வசதி நிறுத்தப்பட்டது.

மன்னார் தீவும் ராமர் பாலமும்
மன்னார் தீவு காய்ந்த, வறண்ட பிரதேசம் ஆகும். மீன்பிடித்தலே இங்கு முக்கியமான தொழிலாகும்.

மன்னார் தீவின் முக்கிய குடியேற்றப் பகுதிகள் கிழக்குக் கரையில் மன்னார் நகரம், எருக்கலம்பிட்டி, வடக்குக் கரையில் பேசாலை ஆகியவையாகும். இவை அனைத்தையும் ஏ14 நெடுஞ்சாலை பாலம் ஊடாக இலங்கையின் பெரும்பரப்பை இணைக்கின்றது.

மேற்கோள்கள்
-----------

1. ↑  Britannica article.
2. ↑  *Google Maps* (Map). Google. `|access-date=` requires `|url=` (உதவி)
3. ↑  *Bing Maps* (Map). Microsoft and Harris Corporation Earthstar Geographics LLC. `|access-date=` requires `|url=` (உதவி)
**ஜிம்மி நெல்சன்** (Jimmy Nelson பிறப்பு 1967) இங்கிலாந்தைச் சேர்ந்த புகைப்படக் கலைஞர். உலகத்தில் அழியும் தறுவாயில் இருக்கும் பழங்குடிகளையும் மலை வாழ்மக்களையும் படம் எடுத்துப் பதிவு செய்பவர்.

ஐரோப்பா, ஆசியா, தென்னமெரிக்கா, ஆப்பிரிக்கா, தெற்கு பசிபிக் ஆகிய நாடுகளில் மூன்று ஆண்டுகளாகப் பயணம் செய்து 30 வகையான மலைவாழ் மக்களையும் தொல்குடி மக்களையும் புகைப்படம் எடுத்துப் பதிவு செய்தார்வ.

’அவர்கள் அழியும் முன்’ (Before They Pass Away) என்னும் தலைப்பில் புகைப்படப் பதிவுகளை ஆக்கியுள்ளார். ஜிம்மி நெல்சனின் புகைப் படங்களில் பழங்குடிகள் நிலங்களின் பின்னணியோடு காட்சி கொடுக்கிறார்கள் விளம்பரத்தில் வரும் மாடல்கள் போல் பார்ப்பதற்கு அப்படங்கள் தெரிகின்றன.

மேற்கோள்கள்
-----------

1. ↑  O'Molloy, Colm (2014-01-09). "Before they pass away: Jimmy Nelson's photos of at-risk tribes". பிபிசி.. பார்த்த நாள்: 2014-06-15.
2. ↑

உசாத்துணை
---------

*

வெளியிணைப்புகள்
---------------

* 
* ஜிம்மி நெல்சன் at TED
	+ Before they pass away (TEDxAmsterdam 2013)
	+ "Gorgeous portraits of the world's vanishing people" (TEDGlobal 2014)
**சான்டியேகோ தெ கலி**  (*Santiago de Cali*, எசுப்பானிய ஒலிப்பு: [sanˈtjaɣo ðe ˈkali]), வழமையாக குறிப்பிடப்படுவது **கலி**, கொலொம்பியாவின் மேற்குப் பகுதியில் அமைந்துள்ள ஒரு நகரம். இது *வைய்ய தெ காவ்கா* மாவட்டத்தின் தலைநகரமாகவும் விளங்குகிறது. 2.5 மில்லியன் மக்கள்தொகை கொண்ட கலி கொலொம்பியா நாட்டின் மூன்றாவது பெரிய மாநகரமாக உள்ளது. கொலொம்பியாவின் முதன்மையான பண்பாட்டு, பொருளியல் மையமாக விளங்கும் கலி தனது புவியியல் அமைவிடத்தால் நாட்டில் மிக விரைவாக வளர்ந்து வரும் பொருளாதாரங்களில் ஒன்றாக உள்ளது. இது, எசுப்பானிய குடிமைப்படுத்துநர் *செபாஸ்தியன் தெ பெலால்கசாரால்* சூலை 25, 1536இல் நிறுவப்பட்டது.

இந்த நகரம் கொலொம்பியாவின் முதன்மை விளையாட்டு மையமாக விளங்குகிறது. இங்கு 1971இல் அமெரிக்காக்களுக்கிடையேயான விளையாட்டுப் போட்டிகள் நடத்தப்பட்டன; 2013ல் உலக விளையாட்டுகள் நடைபெற உள்ளன. 2014இல் உலக மிதிவண்டி தடகளப் போட்டியும் 2015இல் உலக அமெச்சூர் தடகள கூட்டமைப்பின் உலக இளைஞர் போட்டிகளும் இங்கு நடந்தேற உள்ளன.

மேற்சான்றுகள்
-------------

1. ↑  "Presentación de PowerPoint" (PDF). 24 June 2010 அன்று பார்க்கப்பட்டது.
**மன்னார் முன்னகர்வு முறியடிப்புச் சமர், மார்ச் 2008** என்பது இலங்கை இராணுவத்தினரால் 2008 ஆம் ஆண்டு மார்ச் 22 சனிக்கிழமை அதிகாலை 4:30 மணியளவில் இலங்கையின் வட மாகாணத்தில் மன்னாரில் மேற்கொண்ட பாரிய படை முன்னகர்வை தமிழீழ விடுதலைப் புலிகள் எதிர்கொண்டு அதனை முறியடித்த நிகழ்வைக் குறிக்கும்[*மேற்கோள் தேவை*].

மன்னாரில் பாலைக்குழி, இத்திக்கண்டல் ஆகிய பகுதிகளில் இரு முனைகள் மீதான இப்படை முன்னகர்வில்  பல்குழல் வெடிகணைகள், ஆட்லறித் தாக்குதல், மோட்டார்த் தாக்குதல் மிகச் செறிவான சூட்டாதரவு போன்றன உபயோகிக்கப்பட்டன. அதிகளவில் எறிகணைத் தாக்குதல் நடத்தியவாறு முன்னேறிய இலங்கைப் படையினரின் முன்னகர்வுகளை முறியடிக்கும் விதமாக எறிகணைத் தாக்குதலுடன் கூடிய முறியடிப்புத் தாக்குதலை விடுதலைப் புலிகள் மேற்கொண்டனர். அன்று மாலை 5:00 மணி வரை நீடித்த இம்முறியடிப்புச் சமரில் 55க்கும் அதிகமான இலங்கை இராணுவத்தினர் கொல்லப்பட்டு 120க்கும் அதிகமான படையினர் படுகாயமடைந்தனர். காயமடைந்த படையினர் ஊர்திகள் மற்றும் உலங்குவானூர்திகள் மூலம் மருத்துவமனைக்கு எடுத்துச் செல்லப்பட்டனர். இதனால் மன்னார் - வவுனியா சாலைப் போக்குவரத்து இலங்கை இராணுவத்தினரால் தடைப்பட்டதும் குறிப்பிடத்தக்கது.
**ஜனார்த்தனன் பிள்ளை** (பிறப்பு 5 மே 1946), என்பவர் ஒரு இந்திய நடிகர் ஆவார். இந்திய விமானப்படையின் முன்னாள் பணியாளர் ஆவார். மலையாள திரைத்துறையில் நடிகராகவும், தயாரிப்பாளராகவும் உள்ளார்.

பிறப்பு மற்றும் குடும்பம்
-------------------------

ஜனார்த்தனன் பிள்ளை 1946 ஆம் ஆண்டு மே 5 ஆம் தேதி வைக்கம் அருகே உள்ள உல்லால கிராமத்தில் கொல்லரக்காட்டு வீட்டில் பரவூர் கே.கோபால பிள்ளை மற்றும் கௌரி அம்மா ஆகியோருக்கு இளைய மகனாகப் பிறந்தார். அவருக்கு நான்கு சகோதரர்கள் மற்றும் மூன்று சகோதரிகள் உள்ளனர்.

ஜனார்த்தனன், விஜயலட்சுமி என்பவரை மணந்தார். அவர்களுக்கு இரண்டு மகள்கள் உள்ளனர். ரெமா ரஞ்சினி மற்றும் லக்ஷ்மி என இருவர் உள்ளனர். 

அவர் தனது ஆரம்பக் கல்வியை வெச்சூரில் உள்ள என்எஸ்எஸ் உயர்நிலைப் பள்ளியிலும், பல்கலைக்கழகத்திற்கு முந்தைய கல்வியை சங்கனாச்சேரியில் உள்ள என்எஸ்எஸ் இந்துக் கல்லூரியிலும் பயின்றார்.‌இந்திய விமானப்படையில் சிறிது காலம் பணியாற்றினார். இரண்டு ஆண்டுகளுக்குப் பிறகு 1967ல், தனுவாச்சபுரம் வேலுத்தம்பி நினைவு என்எஸ்எஸ் கல்லூரியில் பி.காம் சேர்ந்தார்.

திரை வாழ்க்கை
-------------

அடூர் கோபாலகிருஷ்ணன் இயக்கிய பிரதிசாந்தி என்ற குடும்பக் கட்டுப்பாடு ஆவணப்படத்தில் அறிமுகமானார். 1972 இல் ஆதியதே கத என்ற திரைப்படத்தில் நடித்தார்.

ஆதாரங்கள்
---------

1. ↑  "CINIDIARY - A Complete Online Malayalam Cinema News Portal". 2013-10-02 அன்று மூலம் பரணிடப்பட்டது. 2023-05-15 அன்று பார்க்கப்பட்டது.
2. ↑  "Life of Captain". mangalamvarika.com. Archived from the original on 10 September 2015. 9 September 2015 அன்று பார்க்கப்பட்டது.CS1 maint: unfit url (link)

வெளி இணைப்புகள்
---------------

* ஐ.எம்.டி.பி இணையத்தளத்தில் Janardhanan
* Janardhanan at MSI
**வெளிர்நீல ஈபிடிப்பான்** (*Dull-blue flycatcher*) *(யூமியாசு சோர்தியாசு)* என்பது சிறிய வகை குருவி ஆகும். இப்பறவை மியூசிகேப்பிடே குடும்பத்தினைச் சார்ந்தது. இந்தச் சிற்றினம் முன்பு *முசிகாபா* பேரினத்தில் சேர்க்கப்பட்டிருந்தது.

பரவல்
-----

இந்த சிற்றினமானது இலங்கையில் மட்டுமே காணப்படும் அகணிய உயிரியாகும். இவை மத்திய இலங்கை மலைகளில் காணப்படுகின்றது.

இனப்பெருக்கம்
-------------

வெளிர்-நீல ஈப்பிடிப்பான் இலையுதிர் மலைக் காடுகளில் இனப்பெருக்கம் செய்கிறது. இவை 600 மீட்டருக்கு மேல் உள்ள மலைப்பகுதிகளில் காணப்படும். பொதுவாக 900 மீட்டருக்குக் கீழே உள்ளப் பகுதிகளில் காணப்படுவதில்லை. வெளிர் நீல ஈப்பிடிப்பானின் இனப்பெருக்க காலம் மார்ச் மற்றும் ஏப்ரல் மாதமாகும். 

கிண்ண வடிவ கூட்டினை பாசி அடுக்குகொண்ட அமைக்கின்றது. கூடு அமைவிடம் பொதுவாக நிழற்பாங்கான பாறை விளிம்பில் அமைகிறது. பொதுவாக இரண்டு அல்லது மூன்று பழுப்பு நிறப் புள்ளிகள் கொண்ட இளஞ்சிவப்பு முட்டைகளை இடுகின்றன.

 வெளிர்-நீல ஈப்பிடிப்பான் (கீழே)

உடலமைப்பு
---------

இந்த சிற்றினத்தின் உடல் நீளம் 15 செ. மீ. ஆகும். இது புள்ளி ஈப்பிடிப்பான் போல வடிவுடையது. உரத்த மென்மையான ஓசையினைக் கொண்டுள்ளது. முதிர்வடைந்த குருவிகள் சாம்பல் நீலம், வெண்மையான வயிற்றுடன் காணப்படும். அகன்ற கறுப்பு ந்ற அலகிற்கும் கண்ணுக்கும் இடையில் ஒரு கருப்புத் திட்டு உள்ளது. ஆண் பெண் ஒரே மாதிரியாகத் தோன்றினாலும் பெண் ஈப்பிடிப்பானின் நிறம் சற்றும் மந்தமாகக் காணப்படும்.

இளம் வெளிர்-நீல ஈப்பிடிப்பானின் தலை பெரிய புள்ளியுடன், வெளுத்த மற்றும் மார்பக இறகுகளுடன் அகன்ற பறக்கும் இறகுகளுடன் நீல-சாம்பல் ஓரங்களுடன் காணப்படும்.

உணவு
----

காடுகளின் வாழிடங்களை கொண்டிருந்தபோதிலும், இவற்றை எளிதாகக் காணலாம். இதன் முக்கியமாக இரையாகப் பறக்கும் பூச்சிகள், வண்டு, கம்பளிப் பூச்சி மற்றும் உள்ளிட்ட பூச்சிகளையும் பெர்ரிகளையும் சாப்பிடுகிறது.

கலாச்சாரத்தில்
--------------

இந்த பறவை இலங்கை 50 ரூபாய் பணத்தாளில் (2010 தொடர்) அச்சிடப்பட்டிருந்தது.

மேற்கோள்கள்
-----------

1. ↑  BirdLife International (2016). "*Eumyias sordidus*". *IUCN Red List of Threatened Species* **2016**: e.T22709433A94209458. doi:10.2305/IUCN.UK.2016-3.RLTS.T22709433A94209458.en.. பார்த்த நாள்: 12 November 2021.
2. ↑  Howard, R.; Moore, A. (1991). *A complete checklist of the birds of the world* (2 ). Academic Press Ltd.. .
3. ↑  "P-NEW".
**மன்னார் வளைகுடா உயிர்க்கோளக் காப்பகம்** (Mannar biosphere reserve) ராமேஸ்வரம் மன்னார் வளைகுடா பகுதியில் அமைந்துள்ள உலகப் புகழ்பெற்ற உயிர்க்கோளக் காப்பகம ஆகும். தென்கிழக்கு ஆசியாவில் நிறுவப்பட்ட முதல் கடல்சார் உயிர்க்கோளக் காப்பகம் என்ற பெருமை கொண்டது. தமிழ்நாட்டின் தென்கடற்கரையில் மன்னார்வளைகுடா தேசியப்பூங்காவை உள்ளடக்கி சுமார் 10,500 ச.கி.மீட்டரில் பரவியுள்ள இக்காப்பகம் இந்தியாவின் முதல் கடல்சார்ந்த காப்பகமாக 1989ஆம் ஆண்டு அறிவிக்கப்பட்டது.

தாவரங்கள்
---------

வெப்பமண்டல அகன்ற இலைக்காடுகள் இங்கு காணப்படுகின்றன. இக்காப்பகத்தில் கண்டறியப்பட்டுள்ள 160 பாசியினங்களில் 30 கடல்பாசியினங்கள் உணவாக பயன்படுகின்றன. இங்கு மிகுந்து காணப்படும் கடற் புற்கள் கடல்வாழ் பாலூட்டிகளுக்கு உணவளிக்கின்றன. கண்டல் மரவகைகள் மிகுந்து காணப்படும் இக்காப்பகத்தில் 46 தாவர இனங்கள் இவ்விடத்திற்கே உரித்தானவையாகும்.

விலங்குகள்
----------

மன்னார் வளைகுடாப்பகுதியில் காணப்படும் அழகான பவழப்பாறைகள், பல கடல் தாவரங்களுக்கும் விலங்குகளுக்கும் உறைவிடமாக திகழ்கிறது. இந்த உயிர்கோளக் காப்பகத்தில் 104 வகை பவளத் திட்டுகள், 147 வகை கடல் பாசிகள், 13 வகை கடல் புற்கள், கடல் சங்குகள், கடல் ஆமை, கடல் குதிரை, கடல் அட்டை போன்ற அரிய வகை உயிரினங்கள் உள்ளன. குறிப்பாகப் பாலூட்டி இனங்களைச் சேர்ந்த ஆவுளியாவும் (Dugong), ஓங்கில்களும் (டால்பின்) இப்பகுதியில் காணப்படுகின்றன. இந்தியக் கடல் பகுதியிலேயே இரண்டாயிரத்துக்கும் அதிகமான மீன் வகைகள் மன்னார் வளைகுடா கடல் பகுதியில்தான் உள்ளன. முத்துக்கள் விளையும் சிப்பிகள், இறால் வகைகள், கடல் செவ்வந்தி, கிளிஞ்சல்கள் மற்றும் கடல்பசு போன்ற பல்லுயிர் வளம் மிகுந்து காணப்படுகிறது. மேலும் 280 வகை கடற்பஞ்சுகள், 92 வகை பவழங்கள், 22 வகை கடல் விசிறிகள், 160 வகை பலசுணைப்புழுக்கள், 35 வகை இறால்கள், 17 வகை நண்டுகள், 7 வகை கடற்பெருநண்டுகள், 17 வகை தலைக்காலிகள் மற்றும் 103 வகை முட்தோலிகள் காணப்படுகின்றன.

அச்சுறுத்தல்கள்
---------------

முறையற்ற கடற்புற்கள் சேகரிப்பு மற்றும் சட்டத்திற்குப் புறம்பாக பவழத்திட்டுகளை அழித்தல் போன்ற செயல்பாடுகள் காப்பகத்திற்கு பெரும் அச்சுறுததல்களாகும். மனிதனின் செயல்பாடுகளால் இதுவரை 65 விழுக்காடு பவழத்திட்டுகள் அழிந்துவிட்டன.

மேற்கோள்கள்
-----------

1. ↑  எஸ்.முகமது ராஃபி (uly 15, 2014). "கடலில் மூழ்கும் அபாயத்தில் மன்னார் வளைகுடா தீவுகள்". தி இந்து. 7 ஏப்ரல் 2015 அன்று பார்க்கப்பட்டது. Check date values in: `|date=` (உதவி)
2. ↑  UNDP Project brief: "Conservation and Sustainable-use of the Gulf of Mannar Biosphere Reserve's Coastal Biodiversity", New York, 1994 UNDP Project Brief
3. ↑  "அழிவின் விளிம்பில் ஆவுளியா". 05-03-2014. 7 ஏப்ரல் 2015 அன்று பார்க்கப்பட்டது. Check date values in: `|date=` (உதவி)
விண்ணிலிருந்து பேரேரிகளின் தோற்றம்; இரட்டை ஏரிகளான மிச்சிக-ஹூரோன் நடுவில் உள்ளது.
**மிச்சிகன்-ஹுரோன் ஏரி** என்பது சில சமயங்களில், மிச்சிகன் ஏரி, ஹூரோன் ஏரி என இரண்டு ஏரிகளாகக் கருதப்படும் நீர்ப் பரப்புக்களை உள்ளடக்கிய ஒரு ஏரியாகும். இது வட அமெரிக்கப் பேரேரிகளின் ஒரு பகுதியாகும். நீரியலின் படி இவை இரண்டும் ஒரே ஏரிகளாகும். இரண்டும் ஒரே 577 அடி (176மீட்டர்) உயரத்தில் உள்ளதுடன், இவற்றுக்கிடையில், மாக்கினாக் நீரிணை ஊடாக நீரோட்டமும் உண்டு. இந் நீரிணை 5 மைல்கள் (8.0 கிமீ) அகலமும், 120 அடி (37 மீ) ஆழமும் கொண்டது. மிச்சிகன்-ஹூரோன் ஒரே ஏரியாகக் கொள்ளப்படும்போது வட அமெரிக்கப் பேரேரிகளுள் மிகப் பெரியதாக இருப்பது மட்டுமன்றி, பரப்பளவில் உலகின் மிகப்பெரிய ஏரியாகவும் ஆகின்றது. நீர்க் கொள்ளளவின் அடிப்படையில், 3,000 கனமைல்கள் (12,500 கிமீ3) சுப்பீரியர் ஏரி, 2,000 கனமைல்கள் (8,300 3) நீர்க் கொள்ளளவு கொண்ட மிச்சிகன்-ஹுரோன் ஏரியை விடப் பெரியதாகும். நீர்க் கொள்ளளவின் அடிப்படையில், மிச்சிகன்-ஹுரோன் ஏரி உலகின் நான்காவது பெரிய நன்னீர் ஏரியாகும்.

இவற்றையும் பார்க்கவும்
----------------------

* பரப்பளவு அடிப்படையில் ஏரிகள்
* கனவளவு அடிப்படையில் ஏரிகள்

வெளியிணைப்புக்கள்
-----------------

* மிச்சிகனும் ஹூரோனும்: ஒரு ஏரியா? இரண்டு ஏரிகளா?
* இரோகுவோய்ஸ் எரி
**பாகுபாடுகள் ஒழிப்பு நாள்** (**Zero Discrimination Day**)  என்பது ஐநா மற்றும் பிற சர்வதேச அமைப்புகளால் கொண்டாடப்படும் ஒரு சிறப்பு நாள் ஆகும். உலக நாடுகளில் சட்டத்திலும், நடைமுறையிலும்  மனித சமுதாயத்தில் தொடர்கிற பாகுபாடுகளுக்கு முற்றுப்புள்ளி வைக்க அறைகூவல் விடுக்கும் நாளாக இது உள்ளது.  இந்த நாள் 2014 மார்ச் 1 அன்று முதன்முதலில் கொண்டாடப்பட்டது. இதை   பெய்ஜிங்கில் ஒரு முக்கிய நிகழ்வுடன் அந்த ஆண்டு பிப்ரவரி மாதம் 27 ஆம் தேதி ஐநா எய்ட்ஸ் விழிப்புணர்வு/கட்டுப்பாடு அமைப்பின் (யுனெய்ட்ஸ்) நிறைவேற்று இயக்குனரான மைக்கேல் சிடிப் என்பவரால் தொடங்கப்பட்டது.

2017  ஆண்டுக்கான  பிரகடனத்தில், "பாகுபாடுகளுக்கு எதிராகத் தொடர்ந்து குரல் எழுப்புவோம்" என்ற கருப்பொருள் யுனெய்ட்சால் மையப்படுத்தப்பட்டிருந்தது.
2018 ஆண்டுக்கான கருப்பொருள் அறிவிக்கப்படவில்லை. மாறாக, கேள்விகளில் கோடிட்ட இடங்களே கொடுக்கப்பட்டிருந்தன. "உங்களுக்கு …….வர், ……. ஆக இருந்தால் என்ன, அதற்காக அவரை ஒதுக்குவீர்களா" என்ற கேள்வி முன்வைக்கப்படுகிறது.

தொடக்கத்தில், எய்ட்ஸ் / எச்ஐவி பாதிப்புள்ளவர்கள் புறக்கணிக்கப்படுவதற்கும் அவர்களின் திறன் வெளிப்பாட்டு வாய்ப்புகள் மறுக்கப்படுவதற்கும் முடிவுகட்டும் இயக்கங்கள், நடவடிக்கைகள் ஆகியவைதான் இந்த நாளின் இலக்குகளாக யுனெய்ட்சால் அறிவிக்கப்பட்டிருந்தன. தற்போது, எல்லா வகையிலும் உலக மனித சமுதாயத்தில் தொடர்கிற பாகுபாடுகளுக்கு முற்றுப்புள்ளி வைக்க உந்தும் நாளாகவும் இது முன்வைக்கப்படுகிறது.

இந்தியாவில் பரப்புரையாளர்கள், பாகுபாடு காண்பிக்கும் சட்டங்களுக்கு எதிராக பேசுவதற்கு இந்த சந்தர்ப்பத்தை பயன்படுத்துகின்றனர், குறிப்பாக இந்திய தண்டனைச் சட்டம், 377 ஆவது பிரிவு, ஓரினச்சேர்க்கையை குற்றம் என்கிறது.

2015 ஆம் ஆண்டில், கலிஃபோர்னியாவில் உள்ள ஆர்மீனிய அமெரிக்கர்கள், இந்த நாளன்று, ஆர்மீனிய இனப்படுகொலைகளை நினைவு கூர்ந்தனர்.

மேற்கோள்கள்
-----------

1. ↑  "Zero Discrimination Day to be celebrated 1 March 2014 | UNAIDS". 2017-03-01 அன்று பார்க்கப்பட்டது.
2. ↑  "UNAIDS urges everyone to make some noise for zero discrimination | UNAIDS". 2017-03-01 அன்று பார்க்கப்பட்டது.
3. ↑  அ. குமரேசன் (1 மார்ச் 2018). "பாகுபாடுகளை ஒழிப்பதில் உண்மையாகவே அக்கறை காட்டப்படுகிறதா?". *கட்டுரை*. தி இந்து தமிழ். 1 மார்ச் 2018 அன்று பார்க்கப்பட்டது.
4. ↑  Writer, Solomon Watkins, Contributing. "FrontPageAfrica Newspaper - Liberia Joins Global Community to Stand Up For Zero Discrimination" (ஆங்கிலம்). 2017-10-09 அன்று மூலம் பரணிடப்பட்டது. 2017-03-01 அன்று பார்க்கப்பட்டது.
5. ↑  "Zero Discrimination Day: Heres why you should know about it and be a part". .
6. ↑  Hairenik (2015-03-02). "Armenian Youth Stage 'Die-in' on 'Zero Discrimination Day'". 2017-03-01 அன்று பார்க்கப்பட்டது.